Позив у репрезентацију Мађарске Гулаши је добио маја 2008, када је био на клупи за замене на утакмици против Хрватске. На Светском првенству до 20 година 2009. је са Мађарском стигао до бронзане медаље. У утакмици за треће место са Костариком је одбранио 3 једанаестерца. За А репрезентацију је коначно дебитовао 22. маја 2014. у утакмици против Данске. Био је део репрезентације на Европском првенству 2016, где је на све 4 утакмице био замена за Габора Кираљија, а након повлачења Кираљија постаје први голман репрезентације. На Европском првенству 2020. је бранио на све 3 утакмице.